stanford-oval/wikipedia huggingface dataset:
משה אליהו לוי
קורות חיים

לוי נולד בשנת 1782 באסואירה (מוגדור) שבמרוקו, בן למשפחת אבן יולי שהתיישבה במרוקו לאחר גירוש ספרד. אביו, אליהו הלוי אבן יולי, היה סגן שר האוצר ודיפלומט לשירותו של הסולטאן מוחמד השלישי, ואף היה מעורב במאמצים למען הסכם השלום בין ארצות הברית למרוקו בשנת 1786. דודו היה שמואל הלוי אבן יולי, שכיהן לתקופה כנגיד של יהדות מרוקו.
משה אליהו לוי היה סוחר בינלאומי עשיר, שבמסעותיו הגיע לג'יברלטר, אנגליה, פוארטו ריקו, קובה, ולבסוף התיישב ב-1820, בפלורידה, ארצות הברית. דיבר שפות רבות, והותיר את חותמו בכל ארץ שביקר בה.
לוי האמין בקולקטיביזם יהודי, חזרה לחקלאות ובחינוך אוניברסלי. ב-1821 היה ממייסדי העיר מיקאנופי (Micanopy) שבפלורידה, ורכש כ-100,000 אקרים של אדמה (כ-400 אלף דונם) בקרבתה. כוונתו הייתה להקים שם התיישבות יהודית חקלאית שתקלוט את יהודי מזרח אירופה שנמלטו לארצות הברית מפני רדיפות בארצותיהם. ההתיישבות שהקים ב-1822, נקראה פילגרימג' (Pilgrimage), או "ירושלים החדשה". היא אכן קלטה לתוכה משפחות יהודיות אחדות ואף החלה לצמוח. במהלך שנות קיומה הוא הספיק להשקיע בייצור סוכר ובפיתוח טכנולוגיות הדרושות לכך, וזכה להצלחה שעודדה התיישבויות אמריקאיות ברחבי פלורידה לעבור לייצור סוכר. אולם חייה של ההתיישבות היהודית הזו היו קצרים, 13 שנה בלבד עברו עד שנהרסה ב-1835, כחלק ממלחמה בין מתיישבים אמריקאים לאינדיאנים סמינולים.
בהשקפתו של לוי, האמנציפציה והניסיונות לשלב את היהודים בקרב לאומים זרים לעולם לא יצליחו. "לאן שלא יפנה, לאומיותו של ישראל תעמוד מולו". לכן אין ליהודים ברירה אלא ליצור מסגרות לאומיות. באותה עת חזרה לארץ ישראל נראתה כבלתי אפשרית, ולכן בחר לוי בצפון אמריקה כבסיס לתוכניותיו. לוי שילב בהשקפת עולמו גישה דתית ומסורתית ביחד עם גישה לאומית-מודרנית. ההיסטוריונית האמריקאית כריס מונקו שכתבה את הביוגרפיה עליו, רואה בו כמי שמזכיר ומקדים ברעיונותיו את התנועה הציונית שצמחה מסוף המאה ה-19, והגדירה אותו כ"פרוטו-ציוני".
יוזמה נוספת של לוי הייתה הקמתו של בית ספר - פנימייה יהודי בשנת 1821. בית הספר היהודי היה מהמרכזים הקהילתיים והתרבותיים הראשונים מסוגו בקרב יהדות ארצות הברית והיה "בית הספר הציבורי-חינמי הראשון במדינת פלורידה".
לוי ידוע גם בתור מי שחיבר, ערך והוציא לאור ב-1828, בלונדון ספרון שזכה לתפוצה רבה בתקופתו, בשם "תוכנית לביטול העבדות" (Plan for Abolition of Slavery). הספרון הוגדר כ"מסמך הראשון והחשוב ביותר נגד עבדות שנכתב בידי יהודי אמריקאי". לו עצמו אמנם היו עבדים. התוכנית שאבה השראה מרעיונות סיפור יציאת מצרים המקראי, והציעה ביטול הדרגתי של העבדות. העבדים לא ישוחררו מיידית, שכן תודעתם היא זו של עבדים ועל כן שחרורם יצור בעיות חברתיות רבות ("דור המדבר") אך ילדיהם יגדלו כבר כבני-חורין ולא יהיו עוד עבדים.
בנו הוא דייוויד לוי יולי, היהודי הראשון שנבחר לבית הנבחרים של ארצות הברית והראשון שנבחר לסנאט האמריקאי. קרוב משפחה רחוק שלו היה יהודה פיליפ בנימין, היהודי השני שנבחר לסנאט האמריקאי ומי ששימש כשר החוץ של ממשלת קונפדרציית המדינות של אמריקה בתקופת מלחמת האזרחים האמריקאית.
ראו גם

יהדות ספרד
לקריאה נוספת

Moses E. Levy, A Plan for the Abolition of Slavery, Consistently with the Interests of All Parties Concerned, ed. Chris Monaco, Wacahoota Press, 1999.
Chris Monaco. (2005). Moses Levy of Florida: Jewish Utopian and Antebellum Reformer. Louisiana State University Press
Huhner, Leon (April 1941). Moses Elias Levy: An Early Florida Pioneer and the Father of Florida's First Senator. The Florida Historical Quarterly (Florida Historical Society) 19 (4): 319–345.
הערות שוליים

↑  Norman A. Stillman. "Ibn Yuli, Elijah ha-Levi." Encyclopedia of Jews in the Islamic World. Executive Editor Norman A. Stillman. Brill Online, 2014.
↑  Moses Levy of Florida, Jewish Utopian and Antebellum Reformer by C. S. Monaco Review by: Paul S. George, The Florida Historical Quarterly, Vol. 85, No. 4 (Spring, 2007), pp. 460-462.
↑  Ibid
↑  Chris Monaco. (2005). Moses Levy of Florida: Jewish Utopian and Antebellum Reformer. Louisiana State University Press, p.44.
↑  Chris Monaco. (2005). Moses Levy of Florida: Jewish Utopian and Antebellum Reformer. Louisiana State University Press, p.43.
↑  Chris Monaco. (2005). Moses Levy of Florida: Jewish Utopian and Antebellum Reformer. Louisiana State University Press, p. 3.
↑  Ibid, p. 460.
| --- | --- |
בקרת זהויות :  GND: 1057645990  ISNI: 0000 0000 6700 4787  LCCN: nb99067576  SNAC: w6dz4rfn  VIAF: 16722353   WorldCat (עם VIAF): 16722353
נבחרת סקוטלנד בכדורגל נשים

נבחרת סקוטלנד בכדורגל נשים מייצגת את סקוטלנד בתחרויות כדורגל נשים בינלאומיות ומנוהלת על ידי התאחדות הכדורגל הסקוטית. במשך השנים לא זכתה הנבחרת להצלחה רבה ורק לקראת סוף העשור הראשון של המאה ה-21, החלה להשיג תוצאות משמעותיות בעולם הכדורגל האירופאי.
הדירוג הנוכחי של נבחרת סקוטלנד  ברשימת הדירוג של פיפ"א, הוא המקום ה-23 בעולם, נכון ל-16 באוגוסט 2024, ללא שינוי לעומת ניקוד קודם. דירוג השיא 19 נמדד לראשונה במרץ 2014, והדירוג הכי נמוך 31 נמדד לראשונה במרץ 2004.
היסטוריה

בסקוטלנד קיימות עדויות לתחרות כדורגל נשים שנתית שנערכה במדינה עוד בשנת 1790. מאה שנה לאחר מכן, ב-1892, התקיים בגלאזגו משחק הנשים הראשון שנרשם על ידי התאחדות הכדורגל הסקוטית.
בזמן מלחמת העולם הראשונה כדורגל הנשים הפך לפופולרי בהיקפים גדולים, כאשר העסקתן של נשים בתעשייה הביאה להקמת קבוצות במסגרת משחקי מקומות עבודה, בדומה למה שקרה 50 שנים מוקדם יותר עבור גברים. למרות זאת, עם סיום המלחמה הונחתה על כדורגל הנשים מכה קשה - התאחדות הכדורגל האנגלית והתאחדות הכדורגל הסקוטית החליטו לאסור על נשים לשחק במגרשי ההתאחדות, בטענה שמשחקי הנשים חסרי טעם. אחדים טענו שההחלטות הללו נבעו מקנאה בקהל הרב שמשחקי הנשים משכו. האיסור הקטין בצורה משמעותית את החשיפה הציבורית לכדורגל הנשים והאט את צמיחתו למשך שנים רבות.
רק ב-1972, חמישים שנה לאחר תחילת החרם, התקיים משחקה הראשון של הנבחרת הסקוטית. במשחק זה היא הפסידה 3-2 לנבחרת אנגליה, שגם לה היה זה המשחק הראשון אי פעם. שנתיים לאחר מכן הוסר חרם ההתאחדויות על הנשים, והנבחרת החלה לפעול בצורה מסודרת. ב-1984, היא הייתה אחת מ-16 הנבחרות שלקחו חלק במוקדמות אליפות אירופה הראשונה, אך לא העפילה לטורניר הגמר. היא נכשלה גם בכל עשרת טורנירי המוקדמות הבאים של האליפות, ומעולם לא זכתה לשחק בטורניר בינלאומי גדול, למעט גביע אלגארבה בשנת 2002.
כל גביעי העולם

1991 - לא נרשמה
1995 עד 2015 - לא העפילה
כל אליפויות אירופה

1984 עד 1989 - לא העפילה
1991 - לא נרשמה
1993 עד 2013 - לא העפילה
2017 - שלב הבתים
הערות שוליים

↑  דירוג לנבחרות לאומיות נשים באתר פיפ"א
1 2  החל מיולי 2003 - אז החל דירוג פיפ"א לנבחרות נשים בכלל
1 2 3  A Brief History of Women's Football, באתר התאחדות הכדורגל הסקוטית‏, 8 במרץ 2005
משבר (סרט, 2021)

| --- | --- |

 בימוי:  ניקולס ג'רקי 
 שחקנים ראשיים:  גארי אולדמן ורוניקה פרס מיה קירשנר גרג קיניר מישל רודריגז אוונג'לין לילי ארמי האמר לוק אוונס לילי-רוז דפ 
 מדינה:  קנדה, בלגיה, ארצות הברית 
 שיטת הפצה:  וידאו על פי דרישה 
 הקרנת בכורה:  26 בפברואר 2021
 שפת הסרט:  אנגלית 
 סוגה:  סרט מתח 
 דף הסרט ב־IMDb
 
משבר (באנגלית: Crisis) הוא סרט דרמה ומתח משנת 2021, שכתב, הפיק וביים ניקולס ג'ארסקי. הסרט מספר שלושה סיפורים שזורים זה בזה במהלך מגפת האופיואידים המתמשכת. מככבים בה גארי אולדמן, ארמי האמר, אוונג'לין לילי, גרג קיניר, מישל רודריגז, לוק אוונס, לילי-רוז דפ, ורוניקה פרס, מיה קירשנר ומרטין דונובן. הסרט יצא לאקרנים ברחבי ארצות הברית ב-26 בפברואר 2021 על ידי סרטי יוניברסל, האחים וורנר ובהפצת Quiver.
תקציר עלילת הסרט

שלושה סיפורים (שנים מהם משתלבים זה בזה) על רקע משבר ההתמכרות לאופיאטים בארצות הברית.
- סוכן של ה DEA (האמר) מושתל בארגון של סוחר סמים קנדי המארגן מבצע הברחות של פנטניל לארצות הברית.
- אדריכלית (לילי) המתאוששת מהתמכרות לאוקסיקודון עוקבת אחר האמת מאחורי היעלמות בנה.
- פרופסור באוניברסיטה (אולדמן) נאבק בחברת תרופות שעבורה ביצע מחקר שחקר גם משככי כאבים חדשים "לא ממכרים" שאותם היא מבקשת להשיק בקרוב.
שחקנים ודמויות

גארי אולדמן בתפקיד ד"ר טיירון בראואר
ארמי האמר בתפקיד ג'ייק קלי
אוונג'לין לילי בתפקיד קלייר ריימן
גרג קיניר בתפקיד ג'וף טלבוט
מישל רודריגז כמפקחת גארט
לוק אוונס בתפקיד ד"ר ביל סימונס
לילי-רוז דפ בתפקיד אמי קלי
אינדירה וארמה בתפקיד מדירה בראואר
קיד קאדי בתפקיד בן ווקר
מרטין דונובן בתפקיד לורנס מורגן
ורוניקה פרס בתפקיד מג הולמס
מיה קירשנר בתפקיד סוזן ריימן
צ'ארלס שמפניה בתפקיד סדריק ביוב
מיכאל ארונוב בתפקיד מינאס
בילי בריק בתפקיד דייוויד ריימן
אדם צחמן בתפקיד ארמן
דיוק ניקולסון בתפקיד דריק
טוני גארן בתפקיד שרה
שרה סמפאיו בתפקיד אינז
אלורה טורצ'יה בתפקיד ריבה
הפקה

בפברואר 2019 הוכרז כי ארמי האמר, גארי אולדמן, אוונג'לין לילי, ורוניקה פרס הצטרפו לצוות השחקנים, כאשר ניקולאס ג'ארצקי ביים מתוך תסריט שכתב בעצמו. גרג קיניר, מישל רודריגז ולילי-רוז דפ צורפו בפברואר. במרץ 2019 הצטרף אדם צכמן לצוות השחקנים של הסרט. באפריל 2019 הצטרפו לצוות השחקנים סם וורת'ינגטון, אינדירה וארמה, קיד קאדי, לוק אוונס, מיה קירשנר, מייקל ארונוב ומרטין דונובן. בדצמבר 2019 הוכרז כי דיוק ניקולסון הצטרף.
הצילומים הראשיים החלו בפברואר 2019 במונטריאול, קוויבק, קנדה ובדטרויט, מישיגן, ארצות הברית. הסרט, שבמקור נקרא Dreamland, קיבל לבסוף את השם "Crisis".
הפצה

בדצמבר 2020 הוכרז כי חברת Quiver Distribution רכשה את זכויות ההפצה, וקבעה כי היא הסרט ייצא לאקרנים ב-26 בפברואר 2021 ויועלה לצפייה ישירה דיגיטלית ב-5 במרץ 2021. הטריילר הוקרן לראשונה באופן מקוון על ידי Entertainment Weekly ב-27 בינואר 2021.
הערות שוליים

↑  Ritman, Alex (6 בפברואר 2019). "Gary Oldman, Armie Hammer, Evangeline Lilly Team for Opioid Thriller 'Dreamland'". The Hollywood Reporter. נבדק ב-6 בפברואר 2019. {{cite web}}:  (עזרה)
↑  McNary, Dave (28 בפברואר 2019). "Greg Kinnear, Michelle Rodriguez, Lily-Rose Depp Join 'Dreamland'". Variety. נבדק ב-28 בפברואר 2019. {{cite web}}:  (עזרה)
↑  N'Duka, Amanda (18 במרץ 2019). "'Legends of Tomorrow's Adam Tsekhman Joins Gary Oldman & Armie Hammer In 'Dreamland'". Deadline Hollywood. נבדק ב-18 במרץ 2019. {{cite web}}:  (עזרה)
↑  N'Duka, Amanda (3 באפריל 2019). "Sam Worthington, 'GOTs' Indira Varma, Kid Cudi Join Gary Oldman In 'Dreamland'". Deadline Hollywood. נבדק ב-3 באפריל 2019. {{cite web}}:  (עזרה)
↑  N'Duka, Amanda (26 באפריל 2019). "Luke Evans, Mia Kirshner, Michael Aronov & Martin Donovan Join Opioid Thriller 'Dreamland'". {{cite web}}:  (עזרה)
↑  Abramovitch, Seth (17 בדצמבר 2019). "Meet Duke Nicholson, Jack's Grandson and In-Demand Actor". The Hollywood Reporter. נבדק ב-17 בדצמבר 2019. {{cite web}}:  (עזרה)
↑  Tartaglione, Nancy (6 בפברואר 2019). "'Dreamland': Gary Oldman, Armie Hammer, Evangeline Lilly To Star In Opioid Crisis Thriller – EFM". Deadline Hollywood. נבדק ב-6 בפברואר 2019. {{cite web}}:  (עזרה)
↑  Hopson, Travis (19 בדצמבר 2020). "'Crisis': First Look At Gary Oldman, Evangeline Lilly, And Armie Hammer In Opioid Crisis Drama". Punch Drunk Critics. נבדק ב-24 בדצמבר 2020. {{cite web}}:  (עזרה)
נחל קדם

| --- | --- |

מפל נחל קדם
 מידע כללי
 אורך:  7 ק"מ
 אגן ניקוז:  12 קמ"ר
 שפך:  ים המלח 
 מדינות באגן הניקוז:  ישראל
 
נַחַל קֶדֶם הוא מהקטנים בנחלי מדבר יהודה, מבחינת אורכו, כ-7 ק"מ, ומבחינת שטח אגן ההיקוות שלו כ-12 קמ"ר.
גאוגרפיה

הנחל מתחיל את דרכו מצפון לרוג'ום א-נאקה, בעמק מדרום לראס א-שוקאף, ונשפך לים המלח כ-6 ק"מ מצפון לעין גדי. עד לבמת השוליים המזרחיים של מדבר יהודה הנחל רדוד והוא מתחתר בקירטון. עם הכניסה לבמת השוליים, הנחל מתחתר לעומק בערוץ גירני, ונוצרה לאורכו שורה של גבים קטנים, ולאחריהם המפל הגדול. גובהו של המפל כ-330 מטר, הוא הגבוה במפלי הארץ. המפל בנוי שתי מדרגות, וביניהן גומחה בקיר. בבסיס המפל מצוי גב גדול, אבל כיום הוא סתום בסחף. המפל יוצר פרסת מצוקים - מעין מפרץ במצוק ההעתקים, ברוחב של יותר מקילומטר. הנחל ממשיך לרדת בסדרה של מפלים נוספים (20, 8, 50 ו-30 מטר) אל חוף ים המלח. ערוצו התחתון של הנחל משופע במספר רב של מאובני אקסוגירה.
בנחל מצויים שני פרטים  בוטניים נדירים: אלה אטלנטית באפיק העליון של הנחל, גובהה כ-6 מטרים, והיקפה כמטר אחד. במדבר יהודה ישנם רק שני עצי אלה אטלנטית. מעל המפל הגדול צומח עץ תאנה, היחיד במדבר יהודה, מחוץ לנאות מדבר.
שמו הערבי של נחל קדם הוא 'ואדי א-שוקאף', ומשמעותו 'נחל המצוקים'.
מרנג'נה אסאדה

| --- | --- |
מרנג'נה אסאדה
מרנג'נה אסאדה
 
מֶרֶנְגֶ'נָה אָסַאדָה (בלאדינו: Merenjena Asada,‏ Berenjena Asada) הוא מאכל יהודי ספרדי מתפוצות הבלקנים: יוון, בולגריה, מקדוניה ואסיה הקטנה, המבוסס על מחית חצילים ומוגש במגוון גרסאות, החל מתוספת למנה בשרית, דרך רוטב לתבשילים כגון "אורז לבן" וכלה כמנה עיקרית בפני עצמה.
אטימולוגיה

מֶרֶנְגֶ'נָה משמעה חציל, בספרדית קסטייאנית בת ימי הביניים. במסגרת תהליך התפתחותה של השפה השתנתה המילה לבֶּרֶנְגֶ'נָה. בקרב יהודים דוברי לאדינו מקהילות מבוססות כגון איסטנבול וסלוניקי, אשר עמדו בקשרים עם קהילות מחוץ לגבולות האימפריה העות'מאנית חלה התפתחות בשפת הלאדינו במקביל להתפתחות הספרדית וכן הטמעה נרחבת של מינוחים מטורקית. כך, לאורך השנים השתנה שמו של התבשיל לברנג'נה אסאדה. בקהילות מבודדות יחסית באזורי בולגריה ומקדוניה תהליך זה היה איטי יותר והתבשיל נותר בשמו המקורי מגולת ספרד. המילה אסאדו משמעה צלוי או אפוי, תהליך בישול המכונה לעיתים "על האש".
הכנת המאכל והתפתחות גרסאותיו

החציל שמקורו בהודו הגיע לחצי האי האיברי ביחד עם הכובשים המוסלמים עת נקרא האזור אל-אנדלוס וממנו נפוץ דרך צרפת ואיטליה לכל רחבי אירופה. מגורשי ספרד ופורטוגל התיישבו בכל רחבי האימפריה העות'מאנית ובעיקר בבלקן, בהזמנתו של הסולטאן באיזיט השני. הממשל העות'מאני עודד את היהודים להגר לממלכה, סייע להם להקלט והם זכו לחופש פולחן. בני הקהילה הביאו עימם מאכלים מסורתיים והחל תהליך מיזוג מטבחים בין המטבח הספרדי לבלקני.
הכנת המאכל התבססה על אפיית חצילים, קיצוצם ואחר כך בישולם לכדי מחית בתבלון והסמכה הרלוונטיים לייעודה של המנה, לעיתים בתוספת ירקות נוספים וגם עגבניות. התבשיל שימש לעיתים כמנה בפני עצמה אולם לרוב הוגש כתוספת למנה בשרית מרכזית כגון אומצה או דג וכן כרוטב למנות עיקריות כגון אורז "לבן".
החל מראשית המאה ה-19 חלה הרעה משמעותית במצבם הכלכלי של יהודי הבלקן בכלל ואזור בולגריה בפרט, אשר חפף לתהליך נסיגתה של האימפריה העות'מאנית. היהודים חיו בעוני ודלות והתקשו להשיג מנות בקר או דגים יקרות, כך שיעוד התבשיל הצטמצם לכדי תוספת או רוטב למנה עיקרית.
לאחר סיום מלחמת העולם הראשונה המצב הכלכלי במדינות הבלקן ככלל ובממלכת בולגריה בפרט, היה ירוד מאוד ובאזורי הספר הגיעו התושבים ובכלל זה בני הקהילות היהודיות לסף רעב. מחית החצילים הפכה למנה עיקרית, כאשר בתוכה נהגו לבשל קציצות שהיו עשויות ברובן משאריות לחם ומעט בשר טחון. בלאדינו, שמה של גרסת העוני היה: Merenjena Asada kon al bóndigas והיא השתמרה גם לאחר עלייתם של בני הקהילה מבולגריה לישראל
גרסת העוני הייתה פתרון קולינרי גם בשנות הצנע במדינת ישראל, שנים המקבילות לעלייתם והתבססותם של יהודי בולגריה בישראל. באותן שנים החצילים היו זמינים אולם בשר חולק בכמויות קטנות על פי תלושים ולכן המנה כללה הרבה מחית חצילים ומעט קציצות בהן מרכיב הבשר היה זניח. בישראל התפתחה גם גרסה המורכבת מחצילים ופילה דג.
הערות שוליים

↑  בתרגום: חציל צלוי
↑  ראו לדוגמה: ביטולה#יהודי ביטולה.
↑  "החציל במטבח הספרדי", באתר euroresidentes.com (בספרדית).
↑  מינה רוזן, עורכת, ימי הסהר-פרקים בתולדות היהודים באימפריה העות'מאנית , המכון לחקר התפוצות, אוניברסיטת תל אביב, התשנ"ו-1996, עמודים 45-55.
↑  חיים קשלס, דורות הראשונים, בתוך אנצקלופדיה של גלויות-יהדות בולגריה, ירושלים, 1967, עמוד 59.
↑  אל בּוֹנְדִיגָה הוא המינוח בלאדינו לקציצה מבושלת.
מטילדה (מחזמר)

| --- | --- |

כרזת המחזמר
 מילות השירים:  טים מינצ'ין
 מבוסס על:  "מטילדה" מאת רואלד דאל
 ליברטיסט:  דניס קלי
 מוזיקה:  טים מינצ'ין
 מדינה:  הממלכה המאוחדת הממלכה המאוחדת
 סוגה:  מחזמר
 הצגת בכורה:  בריטניה 24 בנובמבר 2011 (וסט אנד) ארצות הברית 11 באפריל 2013 (ברודוויי)
 מספר מערכות:  2
 שפה:  אנגלית
 פרסים:  7 פרסי אוליבייה, 5 פרסי טוני
 www.matildathemusical.com
מטילדה (באנגלית: Matilda the Musical) הוא מחזמר, המבוסס על רומן הילדים משנת 1988 באותו השם מאת רואלד דאל. הספר עובד למחזה על ידי דניס קלי, עם מוזיקה ושירים מאת טים מינצ'ין. עלילת המחזמר מתרכזת במטילדה, ילדה בת חמש, מתוחכמת, עם יכולת טלקינזיס, שאוהבת קריאה, ומתגברת על מכשולים שנגרמים על ידי משפחתה ובית הספר, ומסייעת למורתה להשיב לעצמה את חייה. לאחר 12 שבועות של תקופת הרצה שהועלתה על ידי הלהקה השייקספירית המלכותית בסטרטפורד על האייבון מנובמבר 2010 ועד ינואר 2011, המחזמר הועלה לראשונה בוסט אנד ב-24 בנובמבר 2011 בתיאטרון קיימברידג' ובהמשך הועלה גם בברודוויי, ב-11 באפריל 2013 בתיאטרון שוברט.
"מטילדה" זכתה לביקורות חיוביות ולהצלחה בקופות הכרטיסים, וזכתה בשבעה פרסי אוליבייה, ביניהם עבור המחזמר הטוב ביותר - בזמנו, שיא של מספר הזכיות עבור הפקה אחת. בשנת 2013, המחזה "המקרה המוזר של הכלב בשעת לילה" הישווה את השיא של "מטילדה" במספר פרסי אוליבייה, אשר בסופו של דבר נשבר על ידי שיא חדש של 9 פרסים עבור "הארי פוטר והילד המקולל" בשנת 2017.‏ עם זאת, "מטילדה" עדיין מחזיקה בשיא עבור מספר פרסי אוליבייה הרב ביותר עבור מחזמר. בשנת 2013, המחזמר זכה בחמישה פרסי טוני, כולל פרס עבור הלברית הטוב ביותר של מחזמר.
המחזמר עדיין מוצג בתיאטראות וסט אנד בלונדון וכן בסיבובי הופעות באוסטרליה ובארצות הברית.
הפקות > הפקות נוספות

פרט להפקות בלונדון ובברודוויי, המחזמר הועלה בצורה מקצועית גם בסיבובי הופעות בארצות הברית, באוסטרליה וניו זילנד ובממלכה המאוחדת ואירלנד, וכן על ידי הפקות מקומיות במדינות נוספות ברחבי העולם, לרבות בקנדה, הפיליפינים, וקוריאה הדרומית.
במהלך אוגוסט 2023, הגיעו מטעם ההפקה המקורית מלונדון של המחזמר לעשות בישראל סדרת מופעים במבנה המשכן לאמנויות הבמה בתל אביב.
תקציר העלילה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
מטילדה היא ילדה קטנה לזוג הורים מתעללים, שלפיהם קריאת ספרים וחינוך פחות חשוב מצפייה בטלוויזיה. מטילדה הצעירה מוצאת מקלט בתוך ספרי ספרייה, אותם היא קוראת במהירות, וכן בסיפורים שהיא מחברת בעצמה. היא מתיידדת עם הספרנית, גברת פלפס, שנהנית משמיעת הסיפורים שמטילדה המוכשרת כתבה. גם בבית הספר מטילדה אומללה, שכן היא נאלצת להתמודד מול גב' טרנצ'בול, המנהלת העריצה והאכזרית. היא מתיידדת עם המורה שלה גברת האני, שהיא בעלת כוונות טובות אך ביישנית ושברירית ומתגלה במשך המחזה כאחיינית של טרנצ'בול. מיס האני מבחינה ביכולות הלימודיות יוצאות הדופן של מטילדה ומנסה לפנות אל הוריה של מטילדה ואל טרנצ'בול בתקווה שתמצא את המקום שיקדם אותה, אך ללא הצלחה. היא מחליטה לעזור למטילדה למצוא את מקומה.
מטילדה מגלה שביכולתיה כוחות טלקינזיס ובצורה זו היא מבריחה את גב' טרנצ'בול, מה שמוביל למרידה של תלמידי בית הספר, וגברת האני מחליטה לאמץ את מטילדה.
שירים > מערכה ראשונה

| מס' | שם השיר | ביצוע |
| --- | --- | --- |
| 1 | אוברטורה | תזמורת |
| 2 | ‏Miracle‏ | הילדים, מפעיל במסיבה, רופא, גב' וורמווד, מר וורמווד, מתילדה, הלהקה |
| 3 | ‏Naughty‏ | מתילדה |
| 4 | ‏Story 1: Once Upon A Time‏ | מתילדה, גב' פלפס, אקרובט, אמן היחלצות |
| 5 | ‏School Song‏ | הילדים, הילדים המבוגרים |
| 6 | ‏Pathetic‏ | מיס האני |
| 7 | ‏The Hammer‏ | גב' טראנצ'בול, מיס האני, הילדים |
| 8 | ‏The Chokey Chant‏ | הילדים המבוגרים |
| 9 | ‏Loud‏ | גב' וורמווד, רודולפו, הלהקה |
| 10 | ‏This Little Girl‏ | מיס האני |
| 11 | ...‏Story 2: The Great Day Arrived‏ | מתילדה, גב' פלפס, אמן היחלצות, אחותו של האקרובט |
| 12 | ‏Bruce‏ | הילדים |
שירים > מערכה שנייה

| מס' | שם השיר | ביצוע |
| --- | --- | --- |
| 1 | ‏Telly‏ | גב' וורמווד, מייקל |
| 2 | ‏Entr'acte‏ | תזמורת |
| 3 | ‏When I Grow Up‏ | הילדים, מיס האני, מתילדה, הלהקה |
| 4 | ...‏Story 3: The Trick Started Well‏ | מתילדה, גב' פלפס, אקרובט, אמן היחלצות |
| 5 | ‏Story 4: I'm Here‏ | מתילדה, אמן היחלצות |
| 6 | ‏The Smell of Rebellion‏ | גב' טראנצ'בול, הילדים |
| 7 | ‏Quiet‏ | מתילדה |
| 8 | ‏My House‏ | מיס האני, אמן היחלצות |
| 9 | ‏Revolting Children‏ | הילדים, הילדים המבוגרים |
| 10 | ‏This Little Girl (reprise)‏ | סרגיי |
| 11 | ‏When I Grow Up (reprise)‏ | כולם |
הקלטות

אלבום שירי המחזמר, בביצוע צוות השחקנים המקורי של סטרטפורד, יצא לאור על גבי תקליטורים בספטמבר 2011 וחודש לאחר מכן היה זמין להורדה דיגיטלית. האלבום כולל רצועת בונוס של "When I Grow Up".‏ ב-2 בספטמבר 2013 יצא אלבום חדש - בביצוע צוות השחקנים של ברודוויי. אלבום זה מכיל שירים רבים יותר מאשר ההקלטה הבריטית, לרבות השיר "The Chokey Chant". מהדורה מיוחדת של אלבום זה כוללת שירים שלא הופיעו במחזמר בגרסתו האמריקאית, בשל אילוצי זמן, וכן השיר "Naughty" בביצוע כל ארבע המטילדות של ברודוויי.
עיבוד קולנועי

ביוני 2013, טים מינצ'ין אמר כי קיימות תוכניות להפקת עיבוד קולנועי. מינצ'ין אמר בראיון: "רק הגענו לניו יורק, [כבר] יש גרסת סיבוב הופעות באמריקה, במקביל לגרסה הלונדונית, יש סרט שיצא כנראה במהלך ה-4 או 5 השנים הקרובות וכל זה". מארה וילסון, ששיחקה את מטילדה בסרט הקולנוע משנת 1996, הביעה עניין בהופעת קמאו בגרסה הקולנועית של המחזמר, אם תתבקש. ב-15 בנובמבר 2013, במאמר ב"דיילי מייל" פורסם כי דניס קלי, שזכה בפרס טוני עבור הלברית הטוב ביותר עבור "מטילדה", יכתוב את התסריט של הסרט, מינצ'ין יכתוב מוזיקה חדשה שתידרש ומת'יו וורצ'וס (במאי המחזמר) יביים. הסרט ייצא לאקרנים בשנת 2019 לכל המוקדם, בשל החוזה עם ההפקה שבברודוויי, על פיו כל גרסה קולנועית לא תצא לפני שחלפו שש שנים מערב הבכורה בברודוויי. לבסוף, יצא עיבוד קולנועי לסרט זה בנטפליקס בדצמבר 2022.
תגובות וביקורות > סטרטפורד

מייקל בילינגטון, שכתב עבור הגרדיאן, העניק למחזמר ארבעה כוכבים מתוך חמישה. הוא שיבח את העיבוד של הספר, את "המוזיקה המלהיבה ואת המילים", את הבימוי, את עיצוב הבמה ואת ההופעות - במיוחד את ברטי קארוול בתפקיד גב' טראנצ'בול. האינדפנדנט גם נתן להצגה ארבעה מתוך חמישה כוכבים וציין, "הלהקה השייקספירית המלכותית עשתה את זה עם מחזמר מבדר ופרוע ... העיבוד החכם של קלי והשירים השנונים של מינצ'ין יצרו גרסה משופרת של סיפורו של דאל ... להפקה המופלאה של וורצ'וס יש איזון נכון בין הומור גרוטסקי לבין רגשנות מחממת-לב".
צ'ארלס ספנסר, שכתב עבור הדיילי טלגרף, העניק למופע חמישה כוכבים ושיבח את: ”השירים המבריקים, הכוריאוגרפיה הנוצצת, ואנסמבל הילדים-שחקנים החמודים והמענגים להפליא, והופעתו הפנטסטית של ברטי קארוול ... המחזה [של קלי] העמיק את הרגשות שבסיפורו של דאל, תוך שהוא מוסיף המון בדיחות נהדרות משלו”, והגיע למסקנה: ”זה מצחיק, מחמם את הלב ופוגע במטרה”. מאט וולף ("The Arts Desk") כתב: "נדהמתי למראה החיוכים הרבים של הילדים [בקהל] בעוד מלוויהם הבוגרים מוחים דמעה". הנרי היצ'ינגס ("London Evening Standard") שיבח גם את ההופעות, הבימוי והעיצוב וציין כי "בשיריו השנונים [של מינצ'ין] הוא עובר בין סגנונות [מוזיקליים] במיומנות יוצאת דופן". הוא המשיך וכתב כי "ישנה שובבות בכל [המחזה] שנוכחותה משכרת ... בהופעה זו, שנוצרה באהבה, הקסם של 'מטילדה' חיובי ונוצץ, יש חוכמה בכתיבה אשר מבטיחה שבזמן שהיא פונה לילדים, יש הרבה גם למבוגרים להתענג עליו ... זה מצחיק ומענג".
תגובות וביקורות > לונדון

הביקורות על ההופעות בלונדון גם כן היו חיוביות מאוד. ג'ולי קרפנטר מהדיילי אקספרס העניקה למופע חמישה כוכבים וכתבה כי "זה שילוב שלא ניתן לעמוד בפניו של כיף ... כוריאוגרפיה מדהימה ומעל לכל חמימות שגורמת לנו להיות בעד הילדים מההתחלה". גם סקירתו של הנרי היצ'ינגס ("Evening Standard") העניקה למופע חמישה כוכבים, שיבחה את המוזיקה ואת המילים, המחזה, העיצוב, הכוריאוגרפיה, הבימוי והמשחק. הסקירה של הגארדיאן קבעה כי "אתה תהיה טמבל לפספס את ההצגה הזו". קוונטין לטס מהדיילי מייל העניק חמישה כוכבים אף הוא. גם "The Stage" העניק חמישה כוכבים למחזמר זה, כמו גם ספנסר מהדיילי טלגרף, שאישר את ההתרשמות שלו מהמחזמר בו צפה כבר ב-2010, בטרם עבר מסטרטפורד לוסט אנד של לונדון:
"אני סבור ש[מחזמר] זה יענג את הקהל במשך שנים רבות ... המחזה [של קלי] למעשה משפר ומעמיק את המקור של דאהל ... הלחנים המשגעים [של מינצ'ין] ... בשילוב מנגינות בלתי נשכחות ושירים שנונים מקדמים באופן עקבי את העלילה ואת הבנתנו של הדמויות. יש כאן תחושה של התלהבות של שני יוצרים שעובדים טוב יחדיו ... ['מטילדה'] מפריכה בצורה שנונה את האכזריות ואת האדישות של תקופתנו ... ההפקה המרגשת והלבבית של וורצ'וס, העיצובים המלהיבים של רוב האוול ועם הכוריאוגרפיה המדויקת של פיטר דרלינג, משלבים קומדיה עם תחושה של פליאה. הילדים נותנים הופעות בוגרות, בלתי נשכחות ומתוקות הנוגעות ללב, אבל הכוכב האמיתי שגונב את ההצגה הוא ברטי קארוול".
המקור באנגלית
"I suspect it will delight audiences for years to come ... [Kelly's] script actually improves and deepens Dahl's original ... [Minchin's] smashing score ... combines take-home melodies with delicious lyrical wit in songs that consistently develop both the plot and our understanding of the characters. There is an exuberant sense here of two writers who have clicked together ... [Matilda] so wittily excoriates the cruelty and crassness of our age ... Warchus’s thrilling, warm-hearted production, exuberantly designed by Rob Howell and with pin-sharp choreography by Peter Darling, constantly combines comedy with a sense of wonder. The children [and the adult performances are 'hilarious' (Bailey), 'memorable' (Walker and Kaye) and 'touchingly sweet' (Ward)] ... But the star turn is Bertie Carvel".
הפייננשל טיימס, הטיימס והסאנדיי טיימס העניקו, כל אחד, ארבעה כוכבים מתוך חמישה, אך לא מצאו הרבה על מה למתוח ביקורת. בן ברנטלי, שכתב עבור הניו יורק טיימס כינה את העיבוד התיאטרוני "עבודת עיבוד מתוקה ושנונה אשר ... הופכת חרדות אפלים לפנטזיות מבריקות וזוהרות". שנה לאחר הצגת הבכורה, המגזין Time Out העניק למחזמר ארבעה כוכבים מתוך חמישה, הזכיר את עזיבתו של קארוול וקבע כי המופע "קצת יותר מדי ארוך ודרמטי", אבל בכל זאת "חכם, שובב ומהנה".